Odločba Komisije

z dne 6. avgusta 2001

o spremembi Odločbe 94/984/ES glede uvoza svežega perutninskega mesa iz Brazilije

(notificirano pod dokumentarno številko K(2001) 2469)

(Besedilo velja za EGP)

(2001/659/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim varstvom živali, ki urejajo trgovino s svežim perutninskim mesom v Skupnosti in njegov uvoz iz tretjih držav [1], kakor je bila nazadnje spremenjen z Direktivo 1999/89/ES [2], in zlasti členov 11 in 12 Direktive,

ob upoštevanju naslednjega:

(1) Odločba Komisije 94/984/ES z dne 20. decembra 1994 o določitvi pogojev v zvezi z zdravstvenim varstvom živali in veterinarskih spričevalih za uvažanje svežega perutninskega mesa iz nekaterih tretjih držav [3], kakor je bila nazadnje spremenjena z Odločbo 2001/598/ES [4], predvideva veterinarska spričevala, ki vsebujejo najmanj dve različni potrdili o zdravstvenem stanju, vzorec A in vzorec B, katerih uporaba je odvisna od stanja atipične kokošje kuge v zadevni državi.

(2) Nekatere regije Brazilije so upravičene do uporabe vzorca A spričevala za izvažanje perutninskega mesa v Skupnost.

(3) Izbruhi atipične kokošje kuge so prizadeli nekatere nekomercialne perutninske jate v državi Goiás. Zato ta regija Brazilije, kateri je dovoljeno izvažati sveže perutninsko meso v Skupnost, ni več prosta atipične kokošje kuge.

(4) Pregled, ki so ga v oktobru 2000 v Braziliji opravile službe Komisije, da bi ocenile zdravstveno stanje živali, in dodatne informacije, ki so jih predložili brazilski organi, kažejo, da so njihovi ukrepi za nadzor bolezni za izbruhe atipične kokošje kuge ustrezni tistim iz Direktive Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge [5], kakor je bila nazadnje spremenjena z Aktom o pristopu Avstrije, Finske in Švedske.

(5) Na tej podlagi je ustrezno še naprej dovoliti uvažanje svežega perutninskega mesa iz te regije. Zato je treba spremeniti vzorec A potrdila o zdravstvenem stanju.

(6) Ustrezno je omejiti področje uporabe te odločbe na vrste perutnine iz Direktive Sveta 71/118/EGS z dne 15. februarja 1971 o zdravstvenih težavah, ki vplivajo na trgovino s svežim perutninskim mesom [6], kakor je bila nazadnje spremenjena z Direktivo 97/79/ES [7], in po potrebi predpisati pogoje v zvezi z zdravstvenim varstvom živali in izdajanje veterinarskih spričeval za druge vrste perutnine v posebni odločbi.

(7) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Vzorec A iz Dela 2 Priloge II k Odločbi 94/984/ES se spremeni skladno s Prilogo k tej Odločbi.

Člen 2

Ta odločba se uporablja za sveže perutninsko meso, certificirano od 1. septembra 2001.

Člen 3

Ta odločba je naslovljena na države članice.

V Bruslju, 6. avgusta 2001

Za Komisijo

David Byrne

Član Komisije

[1] UL L 268, 24.9.1991, str. 35.

[2] UL L 300, 23.11.1999, str. 17.

[3] UL L 378, 21.12.1994, str. 11.

[4] UL L 210, 3.8.2001, str. 37.

[5] UL L 260, 5.9.1992, str. 1.

[6] UL L 55, 8.3.1971, str. 1.

[7] UL L 24, 30.1.1998, str. 31.

--------------------------------------------------

PRILOGA

"

+++++ TIFF +++++

+++++ TIFF +++++

"

--------------------------------------------------